**ΕΝΗΜΕΡΩΤΙΚΟ ΦΥΛΛΑΔΙΟ**

Τα μέλη του ομίλου Εθελοντισμού του 10ου Πειραματικού Δημοτικού Σχολείου Καστοριάς αναλάβαμε την πρωτοβουλία να δραστηριοποιηθούμε σε διάφορους τομείς, ένας από τους οποίους είναι η «Ανακύκλωση».

Ως εθελοντές σκεφτήκαμε να ενημερώσουμε τον κόσμο για την αξία της ανακύκλωσης και τη συμβολή της στη σωτηρία του πλανήτη.

Ακολουθούν κάποιες συμβουλές για τα ανακυκλώσιμα προϊόντα

1. Σπασμένα γυαλιά

Οι γυάλινες συσκευασίες ανακυκλώνονται, αλλά όχι τα σπασμένα γυαλιά

1. Χάρτινες συσκευασίες έτοιμου φαγητού

Αυτές οι συσκευασίες όπως το κουτί πίτσας λερώνονται και όχι μόνο δεν ανακυκλώνονται αλλά δημιουργούν και πρόβλημα στη διαδικασία διαχωρισμού γιατί λερώνουν και τα υπόλοιπα ανακυκλώσιμα υλικά.

1. Σακούλες βιοδιασπώμενες

Αυτές οι σακούλες έχουν ημερομηνία λήξης και από ένα σημείο και μετά αρχίζουν να αποσυντίθενται επομένως δεν είναι απαραίτητη η ανακύκλωσή τους.

1. Κομματάκια χαρτί

Το σύστημα των μπλε κάδων δεν μπορεί να διαχειριστεί κομμάτια χαρτιού που είναι μικρότερα από μια σελίδα μεγέθους Α4.

1. Βρεγμένο ή λερωμένο χαρτί

Όχι μόνο δεν ανακυκλώνονται, αλλά αχρηστεύουν και τα υπόλοιπα ανακυκλώσιμα υλικά. Ακατάλληλο για ανακύκλωση είναι το και το βρεγμένο χαρτί.

1. Συσκευασίες τοξικών υλικών

Πλαστικές ή μεταλλικές συσκευασίες που περιέχουν ορυκτέλαια, εντομοκτόνα κ.α δεν πρέπει να τα ρίχνουμε στους κάδους.

1. Καπάκια από πλαστικά μπουκάλια

Ενώ τα πλαστικά μπουκάλια είναι βασικό ανακυκλώσιμο υλικό, τα καπάκια τους ανακυκλώνονται με διαφορετικό τρόπο. Άρα πρέπει να τα αφαιρούμε και να τα πηγαίνουμε σε σημεία που μαζεύουν καπάκια για άλλες δράσεις.

1. Κουτιά χυμών

Υπάρχουν ορισμένα κουτιά χυμών που δεν ανακυκλώνονται, λόγω του ότι είναι φτιαγμένα με ένα συνδυασμό πλαστικού και χαρτονιού. Πριν το βάλουμε στον κάδο ανακύκλωσης πρέπει να ελέγξουμε αν φέρει την ειδική σήμανση καταλληλότητας.

Σημαντικοί κανόνες για σωστή ανακύκλωση

1. Να διαχωρίζουμε τα ανακυκλώσιμα υλικά από τα απορρίμματα.
2. Να αδειάζουμε και αν χρειάζεται να ξεπλένουμε τις συσκευασίες.
3. Να διπλώνουμε ή να συμπιέζουμε τα χαρτοκιβώτια.
4. Κλείνουμε τους κάδους ανακύκλωσης για να προστατεύσουμε τα ανακυκλώσιμα υλικά από την βροχή.
5. Δεν πετάμε στον κάδο τα υλικά συσκευασίας μέσα σε δεμένες σακούλες, αλλά τα ρίχνουμε χύμα στον κατάλληλο κάδο ανακύκλωσης.

Η ΑΝΑΚΥΚΛΩΣΗ ΕΙΝΑΙ ΥΠΟΘΕΣΗ ΟΛΩΝ ΜΑΣ!

Μετά τιμής

Οι μικροί Εθελοντές του 10ου Πειραματικού Δημοτικού Σχολείου Καστοριάς